Vi følte os meget godt modtaget - selvom vi ankom før aftalt. Blev budt på kaffe og mad og følte os straks hjemme. Ruth er et roligt og betænksomt menneske der gjorde alt for at vi skulle føle os godt tilpas.

Boligen ligger i et roligt rækkehuskvarter tæt på havnen og Greenway - en cykelsti rundt om byen. Kvarteret og hele byene føles meget trygt og alle var venlige mod os. Meget rent værelse med gode senge og nystrøget sengelinned og med udsigt til bjerget. Der lå et lille stykke chokolade og en flaske vand til os begge på sengebordet - som på et bedre Hotel.
Vi kunne selv tilberede morgenmad og Ruth stillede et stort udvalg af morgenmadsprodukter til rådighed - og lavede friskpresset juice til os og vi kunne tage frisk frugt og lave kaffe og the hele dagen. Vi måtte bruge af urtehaven til vores mad. Ruth stillede 2 gode cykler med gear til fri afbenyttelse så vi kunne køre en dejlig tur op til New Port og retur. Ca. 15 km - en tur som varmt kan anbefales. Ruth tilbød selv at køre os til stationen ved afrejsen uden betaling - en rigtig fin service. Der er have både foran og bagved huset hvor man kan sidde og nye alle Ruths planter og blomster.
Vi kan varmt anbefale dette dejlige sted hos Ruth - hvor alt foregår i en afslappet og uhøjtidelig stemning og kommer gerne tilbage.